Ανδρέας Μαυρογιάννης

Βιογραφικά Στοιχεία

Γεννήθηκε στις 20 Ιουλίου 1956, στον Αγρό της Κύπρου. Είναι πτυχιούχος της Νομικής Σχολής του Πανεπιστημίου Θεσσαλονίκης, ενώ στη συνέχεια έκανε μεταπτυχιακές σπουδές στο Παρίσι: D.E.A. στο Διεθνές Δίκαιο, D.E.A. στις Πολιτικές Επιστήμες (Université de Droit et de Sciences Economiques(Paris ΙΙ), D.E.A. στην Κοινωνιολογία και Διδακτορικό στην Πολιτική Κοινωνιολογία (Université de Paris Χ - Nanterre). Κατέχει, επίσης, Δίπλωμα της Ακαδημίας Διεθνούς Δικαίου της Χάγης (1984).
Μετά από μια σύντομη ακαδημαϊκή σταδιοδρομία, εντάχθηκε στη διπλωματική υπηρεσία του Υπουργείου Εξωτερικών της Κυπριακής Δημοκρατίας το 1987 και κατά την περίοδο 1989-1993 υπηρέτησε στην Πρεσβεία της Κύπρου στο Παρίσι. Υπηρέτησε, επίσης, στην Πολιτική Διεύθυνση, τη Διεύθυνση Κυπριακού και τη Διεύθυνση Ευρωπαϊκής Ένωσης του Υπουργείου Εξωτερικών, καθώς και ως Αντεπιστέλλων Ευρωπαίος Ανταποκριτής. Διετέλεσε Διευθυντής του Γραφείου του Υπουργού Εξωτερικών κατά τις περιόδους 1995-1997 και 2002-2003 καθώς και Αναπληρωτής Γενικός Διευθυντής του Υπουργείου Εξωτερικών τον Μάιο του 2003.
Από τον Σεπτέμβριο του 1997 έως τον Ιούνιο του 1999 υπηρέτησε στο Δουβλίνο, ως Πρέσβης της Κύπρου στην Ιρλανδία, και από τον Ιούνιο του 1999 έως τον Αύγουστο του 2002 στο Παρίσι, ως Πρέσβης της Κύπρου στη Γαλλία με παράλληλη διαπίστευση στο Πριγκιπάτο της Ανδόρας, στη Δημοκρατία της Τυνησίας και στο Βασίλειο του Μαρόκου.
Διετέλεσε εκπρόσωπος της Κύπρου στην προπαρασκευαστική Επιτροπή για την Υψηλή Αρχή για το Δίκαιο της Θάλασσας (1989) και στην Επιτροπή των Νομικών Συμβούλων Διεθνούς Δικαίου (CAHDI) του Συμβουλίου της Ευρώπης (1988-1992). Συμμετείχε σε πολυάριθμες Διεθνείς Διασκέψεις.
Εκπαιδεύτηκε ως εκπαιδευτής σε θέματα Ευρωπαϊκής Ένωσης στο Civil Service College of London (1994) και συμμετείχε σε ειδικό πρόγραμμα για την αμερικανική εξωτερική πολιτική που διοργάνωσε η USIA (1997). Έδωσε διαλέξεις στο Μεσογειακό Ινστιτούτο Διοίκησης στην Κύπρο, στην Ακαδημία Δημόσιας Διοίκησης της Κύπρου και στη Νομική Σχολή του Πανεπιστημίου Αθηνών.
Από το 2003 ως το 2008 διετέλεσε μέλος της διαπραγματευτικής ομάδας της ελληνοκυπριακής πλευράς στις δικοινοτικές συνομιλίες για την επίλυση του Κυπριακού.
Από τον Αύγουστο του 2003 έως τον Ιούλιο του 2008, ήταν Πρέσβης, Μόνιμος Αντιπρόσωπος της Κύπρου στα Ηνωμένα Έθνη. Παράλληλα ήταν διαπιστευμένος ως Πρέσβης της Κύπρου στην Βραζιλία και ως Ύπατος Αρμοστής στην Αγία Λουκία, την Γρενάδα και την Αντίγκουα-Μπαρμπούντα.
Κατά την πιο πάνω περίοδο, διετέλεσε Πρόεδρος της Επιτροπής Ηνωμένων Εθνών για τις σχέσεις με την Φιλοξενούσα Χώρα (2003-2008) καθώς και της Ειδικής Επιτροπής για το Χάρτη των Ηνωμένων Εθνών και την Ενίσχυση του Ρόλου του Οργανισμού (Σύνοδος 2005). Διετέλεσε, επίσης, Πρόεδρος της 15ης Συνόδου των Κρατών Μελών της Σύμβασης των Ηνωμένων Εθνών για το Δίκαιο της Θάλασσας και της 14ης Συνόδου των Κρατών Μελών της Σύμβασης για την καταπολέμηση των διακρίσεων κατά των γυναικών (CEDAW) το 2006. Το 2008 συμμετείχε ως Διαμεσολαβητής του ASP στο Διεθνές Ποινικό Δικαστήριο για το θέμα του Ανεξάρτητου Μηχανισμού Ελέγχου.
Υπήρξε αρχικά Διαμεσολαβητής και αργότερα Σύμβουλος της Πρόεδρου της 61ης Συνόδου της Γενικής Συνέλευσης σε θέματα Δίκαιης Αντιπροσώπευσης και Διεύρυνσης του Συμβουλίου Ασφαλείας, και άλλα θέματα που αφορούν στο Συμβούλιο Ασφαλείας, με ειδική αρμοδιότητα στο θέμα του βέτο. Υπήρξε, επίσης, ένας εκ των Αντιπροέδρων της 62ης Συνόδου της Γενικής Συνέλευσης των Ηνωμένων Εθνών (2007-2008).
Από την 1η Αυγούστου 2008 μέχρι τον Σεπτέμβρη του 2011 ήταν Πρέσβης - Μόνιμος Αντιπρόσωπος της Κύπρου στην Ευρωπαϊκή Ένωση.
Από τις 3 Οκτωβριου 2011 μεχρι τις 31 Ιανουαρίου 2013 διετέλεσε Υφυπουργός Προεδρίας για Ευρωπαϊκά Θέματα,  αρμοδιος για τη Προεδρία του Συμβουλίου της Ευρωπαικης Ενωσης από τη Κυπριακή Δημοκρατία το δεύτερο εξάμηνο του 2012. Ειχε την ευθυνη για την οργανωση και την διεκπεραιωση της Προεδριας, την Προεδρια σχηματισμων του Συμβουλιου, την εκπροσωπηση του Συμβουλιου ενωπιον του Ευρωπαικου Κοινοβουλιου και γενικοτερα την ευθυνη των διαθεσμικων σχεσεων. Διαπραγματευθηκε μεταξυ αλλων το Πολυετες Δημοσιονομικο Πλαισιο,τον Προυπολογισμο 2013 και τους συμπληρωματικούς Προϋπολογισμούς 2012 κ.α.
Απο την 1η Μαρτιου 2013 μεχρι τις 31 Αυγουστου 2013 διετέλεσε Γενικός Διευθυντής ( Γενικός Γραμματέας) του Υπουργειου Εξωτερικών της Κυπριακης Δημοκρατίας.
Απο την 1η Σεπτεμβριου 2013 διορίστηκε απο τον Προεδρο της Δημοκρατιας Νικο Αναστασιάδη, ως Διαπραγματευτής της Ελληνοκυπρακής Κοινότητας στις Δικοινοτικές Διαπραγματεύσεις για επίλυση του Κυπριακού, μεσα στο πλαίσιο τηα Αποστολής Καλών Υπηρεσιών του Γενικού Γραμματέα του ΟΗΕ.
Ενας εκ των Αντιπροέδρων και Γενικός Εισηγητής της 3ης Παγκόσμιας Διάσκεψης για την Χρηματοδότηση της Ανάπτυξης που συνήλθε στην Αντίς Αμπέμπα της Αιθιοπίας (Ιούλιος 2015).
Ηταν υποψήφιος για την Προεδρία της 71ης Συνόδου της Γενικής Συνέλευσης του Οργανισμού Ηνωμένων Εθνών (2016 -2017) αλλά απέτυχε να εκλεγεί.
Απο τις 23 Ιουλίου 2019,  ανέλαβε επίσης εκ νέου καθήκοντα ως Πρεσβυς - Μονιμος Αντιπρόσωπος της Κυπριακής Δημοκρατίας στον Οργανισμό Ηνωμένων Εθνών, στην Νέα Υορκη
Έχει δημοσιεύσει πολλά άρθρα σε επιστημονικά περιοδικά και Επιθεωρήσεις καθώς και στον Τύπο για θέματα κοινωνιολογίας, δικαίου, φιλοσοφίας, πολιτικής επιστήμης και Ευρωπαϊκής Ένωσης. Είναι, επίσης, μέλος της Ευρωπαϊκής Ομάδας Δημοσίου Δικαίου.Το βιβλιο του "το γαλαζιο φουστάνι" εκδόθηκε απο τον Εκδοτικό Οίκο Α. Α.Λιβάνης (Αθήνα, 2015). Εντεταλμένος Καθηγητής (Adjunct Professor) Δημοσίου Διεθνούς Δικαίου στο Πανεπιστήμιο Frederick .
Εχει παρασημοφορηθεί ως Αξιωματούχος της Λεγαιώνας της  Τιμής (Officier de la Légion d'honneur) της Γαλλικής Δημοκρατίας(2015), ως Μέγας Αξιωματούχος του Ταγματος Διπλωματικής Αξίας  (Grand Officer of the Order of Diplomatic Merit) της Ρουμανίας (2012)  και του εχει απονεμηθεί το Βραβείο Πρωτοποριακής Δημιουργίας "Γιαννος Κρανιδιώτης" (2012). 
Ηταν παντρεμένος με την αείμνηστη Καλλιόπη Ευθυβούλου και έχουν έναν γιο, τον Διομήδη, και μια κόρη, την Αθηνά.